บริษัท โพลาริส แคปปิตัล จำกัด (มหาชน) ประกาศซื้อหุ้น 70% ของบริษัทใด เพื่อเข้าสู่ธุรกิจสื่อและสิ่งพิมพ์
บริษัท โพลาริส แคปปิตัล จำกัด (มหาชน) หรือที่รู้จักกันในชื่อ POLAR บริษัทด้านอสังหาริมทรัพย์ ประกาศซื้อหุ้น 70% ของ บริษัท เดย์ โพเอทส์ จำกัด เจ้าของนิตยสาร a day เพื่อเข้าสู่ธุรกิจสื่อและสิ่งพิมพ์ POLAR จะซื้อหุ้นของเดย์ โพเอทส์ จำนวน 490,000 หุ้น จากบริษัทไทยฟู้ด โลจิสติกส์ จำกัด และบริษัท ธนวรินทร์ จำกัด เจ้าของหุ้นเดิม ในราคารวม 308.7 ล้านบาท (หุ้นละ 630 บาท) สิ่งพิมพ์ในเครือเดย์ โพเอทส์ ได้แก่ นิตยสาร a day, a day bulletin, Hamburger, หนังสือแบรนด์ a book รวมถึงมีธุรกิจกิจกรรมอีเวนต์ต่างๆ เช่น เทศกาลวิ่งและจักรยาน ผลประกอบการของบริษัท เดย์ โพเอทส์ ในปี 2559 ขาดทุนสุทธิ 9.25 ล้านบาท ส่วนปี 2558 มีกำไร 2 ล้านบาท  บริษัท โพลาริส แคปปิตัล จำกัด (มหาชน) หรือ POLAR เป็นบริษัทด้านอสังหาริมทรัพย์และการก่อสร้าง เป็นเจ้าของโครงการบ้านเดี่ยวแบรนด์ Living Nara, คอนโดแบรนด์ Clover โดยมี ผศ.ดร.ญาณกร วรากุลรักษ์ เป็นประธานเจ้าหน้าที่บริหาร และมีนายอาสา นินนาท เป็นประธานธรรมการ บริษัท POLAR ให้เหตุผลของการซื้อหุ้น a day ว่าต้องการกระจายความเสี่ยงจากธุรกิจอสังหาริมทรัพย์ที่ต้องใช้เงินทุนจำนวนมาก มีการแข่งขันสูง และใช้เวลานานกว่าจะรับรู้รายได้ บริษัท ไทยฟู้ด โลจิสติกส์ จำกัด เจ้าของหุ้นเดิม เป็นบริษัทบริการด้านอาหารในภัตตาคาร/ร้านอาหาร มีทุนจดทะเบียน 70 ล้านบาท มีกรรมการบริษัทคือ นางสาวกุลปวีร์ เฉลิมเมธีวงศ์, นางประไพร โอตตัปปานนท์, นางสาวเพลินจิตร วงศ์บุดศรี ส่วน บริษัท ธนวรินทร์ จำกัด หนึ่งในเจ้าของหุ้นเดิมอีกราย มีข้อมูลจดทะเบียนในกรมพัฒนาธุรกิจการค้า กระทรวงพาณิชย์ ว่าทำธุรกิจรีสอร์ทและสปา มีกรรมการบริษัทคือ นายสุรพงษ์ เตรียมชาญชัย และนางสาวศรวณีย์ ศิริจรรยากุล มีทุนจดทะเบียน 30 ล้านบาท โดยมีสถานที่ตั้งอยู่ที่เดียวกับ บริษัท เดย์ โพเอทส์ จำกัด ย่านซอยศูนย์วิจัย
บริษัท โพลาริส แคปปิตัล จำกัด (มหาชน) หรือที่รู้จักกันในชื่อ POLAR บริษัทด้านอสังหาริมทรัพย์ ประกาศซื้อหุ้น 70% ของ บริษัท เดย์ โพเอทส์ จำกัด เจ้าของนิตยสาร a day เพื่อเข้าสู่ธุรกิจสื่อและสิ่งพิมพ์ POLAR จะซื้อหุ้นของเดย์ โพเอทส์ จำนวน 490,000 หุ้น จากบริษัทไทยฟู้ด โลจิสติกส์ จำกัด และบริษัท ธนวรินทร์ จำกัด เจ้าของหุ้นเดิม ในราคารวม 308.7 ล้านบาท (หุ้นละ 630 บาท)
ข้อมูลการเงินรายบริษัท,ข่าวเศรษฐกิจและการเงิน